CELEX: 32015R1407
Language: mt
Date: 2015-08-19 00:00:00
Title: Regolament ta' Implimentazzjoni tal-Kummissjoni (UE) 2015/1407 tad-19 ta' Awwissu 2015 li jemenda r-Regolament ta' Implimentazzjoni (UE) Nru 170/2013 li jistipula miżuri ta' tranżizzjoni fis-settur taz-zokkor minħabba l-adeżjoni tal-Kroazja

20.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 219/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1407
   tad-19 ta' Awwissu 2015
   li jemenda r-Regolament ta' Implimentazzjoni (UE) Nru 170/2013 li jistipula miżuri ta' tranżizzjoni fis-settur taz-zokkor minħabba l-adeżjoni tal-Kroazja
   IL-KUMMISSJONI EWROPEA,
   Wara li kkunsidrat it-Trattat tal-Adeżjoni tal-Kroazja,
   Wara li kkunsidrat l-Att tal-Adeżjoni tal-Kroazja (1), u b'mod partikolari l-Artikoli 41 u 16 tiegħu b'mod konġunt mal-punt 4 tat-Taqsima 3(a) tal-Anness IV tiegħu,
   Billi:
   
               (1)
            
            
               Ir-Regolament ta' Implimentazzjoni tal-Kummissjoni (UE) Nru 170/2013 (2) jistipula miżuri ta' tranżizzjoni fis-settur taz-zokkor minħabba l-adeżjoni tal-Kroazja mal-Unjoni. It-Taqsima 2 tal-Kapitolu II ta' dak ir-Regolament tittratta d-determinazzjoni u l-eliminazzjoni ta' kwantitajiet żejda ta' zokkor preżenti fil-Kroazja fid-data tal-adeżjoni tagħha. B'mod partikolari tistabbilixxi skadenzi għad-determinazzjoni tal-kwantitajiet żejda ta' zokkor, għall-eliminazzjoni tagħhom u għall-provi tal-eliminazzjoni li għandhom jingħataw mill-operaturi identifikati fil-Kroazja. Tiffissa wkoll perjodi ta' referenza li għandhom jintużaw għall-kalkolu tal-imposti għall-Kroazja jekk il-kwantitajiet żejda ta' zokkor ma jiġux eliminati.
            
         
               (2)
            
            
               Fir-Regolament ta' Implimentazzjoni tal-Kummissjoni (UE) Nru 1345/2014 (3) ġew determinati l-kwantitajiet żejda ta' zokkor fil-Kroazja maħżuna qabel l-adeżjoni tagħha u li għandhom jiġu eliminati mis-suq tal-Unjoni a skapitu tal-Kroazja f'konformità mal-iskadenzi stabbiliti fir-Regolament ta' Implimentazzjoni (UE) Nru 170/2013, kif emendat bir-Regolament ta' Implimentazzjoni tal-Kummissjoni (UE) Nru 968/2014 (4).
            
         
               (3)
            
            
               Fl-ittra tagħha tad-19 ta' Mejju 2015, il-Kroazja infurmat lill-Kummissjoni li, filwaqt li tirrispetta l-obbligu li sat-30 ta' Settembru 2015, tiżgura l-eliminazzjoni mis-suq tal-kwantitajiet żejda taz-zokkor, kif determinati mill-Kummissjoni, hija esperjenzat diffikultajiet proċedurali mhux previsti fl-implimentazzjoni tal-obbligu biex iġġiegħel l-operaturi kkonċernati jeliminaw dawk il-kwantitajiet żejda u li tiħtieġ żmien addizzjonali biex tegħleb dawn id-diffikultajiet. Għalhekk jixraq li l-iskadenzi previsti mir-Regolament ta' Implimentazzjoni (UE) Nru 170/2013 jiġu estiżi b'sitt xhur.
            
         
               (4)
            
            
               Għaldaqstant, ir-Regolament ta' Implimentazzjoni (UE) Nru 170/2013 għandu jiġi emendat skont dan.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli.
            
         ADOTTAT DAN IR-REGOLAMENT:
   Artikolu 1
   Ir-Regolament ta' Implimentazzjoni (UE) Nru 170/2013 huwa emendat kif ġej:
   
               (1)
            
            
               Fl-Artikolu 9(1), “30 ta' Settembru 2015” tinbidel u ssir “31 ta' Marzu 2016”;
            
         
               (2)
            
            
               L-Artikolu 10 huwa emendat kif ġej:
               
                           (a)
                        
                        
                           “30 ta' Settembru 2015” tinbidel u ssir “31 ta' Marzu 2016”;
                        
                     
                           (b)
                        
                        
                           “31 ta' Mejju 2016” tinbidel u ssir “30 ta' Novembru 2016”;
                        
                     
         
               (3)
            
            
               L-Artikolu 11 huwa emendat kif ġej:
               
                           (a)
                        
                        
                           Fil-paragrafu 1, “31 ta' Diċembru 2015” tinbidel u ssir “30 ta' Ġunju 2016”;
                        
                     
                           (b)
                        
                        
                           Fir-raba' subparagrafu tal-paragrafu 2, “30 ta' Settembru 2015” tinbidel u ssir “31 ta' Marzu 2016”;
                        
                     
         
               (4)
            
            
               L-Artikolu 12 huwa emendat kif ġej:
               
                           (a)
                        
                        
                           Fil-paragrafu 1, “Il-Ħadd, 31 ta' Jannar 2016” tinbidel u ssir “Il-Ħadd, 31 ta' Lulju 2016”;
                        
                     
                           (b)
                        
                        
                           Il-paragrafu 2 huwa emendat kif ġej:
                           
                                       (i)
                                    
                                    
                                       fl-ewwel subparagrafu “30 ta' Settembru 2015” tinbidel u ssir “31 ta' Marzu 2016”;
                                    
                                 
                                       (ii)
                                    
                                    
                                       fit-tieni subparagrafu “31 ta' Mejju 2016” tinbidel u ssir “30 ta' Novembru 2016”;
                                    
                                 
                                       (iii)
                                    
                                    
                                       fit-tielet subparagrafu, “31 ta' Marzu 2016” tinbidel u ssir “30 ta' Settembru 2016”.
                                    
                                 
                     
         Artikolu 2
   Dan ir-Regolament jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' Awwissu 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 112, 24.4.2012, p. 10.
   
      (2)  Ir-Regolament ta' Implimentazzjoni tal-Kummissjoni (UE) Nru 170/2013 tal-25 ta' Frar 2013 li jistipula miżuri ta' tranżizzjoni fis-settur taz-zokkor minħabba l-adeżjoni tal-Kroazja (ĠU L 55, 27.2.2013, p. 1).
   
      (3)  Ir-Regolament ta' Implimentazzjoni tal-Kummissjoni (UE) Nru 1345/2014 tas-17 ta' Diċembru 2014 dwar id-determinazzjoni tal-kwantitajiet żejda ta' zokkor, isoglukożju u fruttożju fil-Kroazja (ĠU L 363, 18.12.2014, p. 80).
   
      (4)  Ir-Regolament ta' Implimentazzjoni tal-Kummissjoni (UE) Nru 968/2014 tat-12 ta' Settembru 2014 li jemenda r-Regolament ta' Implimentazzjoni (UE) Nru 170/2013 li jistipula miżuri ta' tranżizzjoni fis-settur taz-zokkor minħabba l-adeżjoni tal-Kroazja (ĠU L 272, 13.9.2014, p. 6).